Historien foregår på Tsubakigaoka Pigekollegium, hvor hver af de kvindelige gymnasieelever er parret med en værelseskammerat. Beniko Kazura bor sammen med Tsumugi Kase, og Ai Sawara bor sammen med Fuuko Yamada. Men pigerne er forelskede i hinanden, hvilket gør det umuligt for dem bare at forblive venner.  Anmeldelser Erica Friedman, Okazu, skrev i sin anmeldelse af oversættelsen af det første bind i 2007, at historien hverken var ny eller rystende men heller ikke krævende eller skrækkelig. Hun skrev desuden "Som den eneste manga med ægte yuri under Strawberry-mærket, synes jeg at den gør et rimeligt stykke arbejde. Jeg vil aldrig synge lovsange til denne serie, men det kunne være værre..." Carlo Santos, Anime News Network, skrev i sin anmeldelse af samme bind, at pigernes kærlighed for hinanden var yndig, men at selve historien var for tynd. Et par år senere skrev Jason Thompson, Suvudu: "'Selvom figurerne er tegnet som små børn, så er deres slice of life-dialog skarp og spidsfindig og hæver serien over rene ungdommelige kig-ind-i-pigernes-verden-stof som Strawberry Marshmallow. (...) Kort og godt: smagfulde op- og nedture med lesbisk tema på en baggrund af rød melankolsk solnedgang."